Pielikums Nr.5

Apstiprināts Dienvidkurzemes novada pašvaldības

Īpašuma atsavināšanas un izsoļu komisijas

03.02.2026. videokonferences sēdē, prot.Nr.7/2026- IAIKP 5.p.

**ELEKTRONISKĀS Izsoles noteikumi**

atsavināmam nekustamajam īpašumam

Šie noteikumi paredz kārtību, kādā organizējama Pašvaldības nekustamā īpašuma “Krāces”, Apriķi, Lažas pagasts, Dienvidkurzemes novads, kadastra Nr. 64720040273, atsavināšanas procedūra, pārdodot elektroniskā izsolē.

Izsole tiek rīkota saskaņā ar Publiskas personas mantas atsavināšanas likumu.

Izsoli organizē Dienvidkurzemes novada pašvaldības Īpašuma atsavināšanas un izsoļu komisija (turpmāk – izsoles rīkotājs), pieaicinot nepieciešamos speciālistus.

1. **Informācija par atsavināmo nekustamo īpašumu**

**“Krāces”, Apriķi, Lažas pagasts**, Dienvidkurzemes novads, kadastra Nr. 64720040273, reģistrēts Kurzemes rajona tiesas Lažas pagasta zemesgrāmatas nodalījumā Nr.100000942181.

Īpašums sastāv no vienas zemes vienības ar kadastra apzīmējumu 64720040273 0,4016 ha kopplatībā un divām jaunbūvēm ar kadastra apzīmējumiem 64720040273001 un 64720040273002.

Nekustamā īpašuma valsts kadastra informācijas sistēmā zemes vienībai norādīta sekojoša eksplikācija: 0,2091 ha zeme zem ēkām un pagalmiem; 0,0132 zeme zem ceļiem un 0,1793 ha citas zemes.

Zemes vienība neatrodas valsts nozīmes/reģiona nozīmes kultūras pieminekļa teritorijā un neatrodas dabas lieguma teritorijā.

Par zemes vienību nav noslēgts medību tiesību līgums.

Saskaņā ar Aizputes novada teritorijas plānojumu 2012. – 2023.gadam zemes vienība atrodas mazstāvu dzīvojamās apbūves teritorijā.

# Izsoles veids, maksājumi un samaksas kārtība

* 1. Izsoles veids – **trešā** elektroniskā izsole ar augšupejošu soli.
  2. Maksāšanas līdzekļi– 100% *euro*.
  3. Izsoles sākuma cena (nosacītā cena): **14 560 EUR** (četrpadsmit tūkstoši pieci simti sešdesmit *euro*).
  4. Izsoles solis noteikts **100 EUR** (viens simts *euro*)
  5. Izsoles nodrošinājums- **1456 EUR** (viens tūkstotis četri simti piecdesmit seši *euro*) (10% apmērā no objekta sākuma (nosacītās) cenas) 20 (divdesmit) dienu laikā no izsoles sākuma datuma personai, kura vēlas piedalīties izsolē, jāpārskaita Dienvidkurzemes novada pašvaldības, reģ.Nr.90000058625, kontā Nr.LV23HABA0551035168408, AS Swedbank, ar atzīmi “Krāces”, Apriķi, Lažas pagasts, izsoles nodrošinājums".
  6. Samaksa par pirkumu jāpārskaita 2 (divu) nedēļu vai 3 (trīs) mēnešu laikā no izsoles noslēguma dienas.
  7. Nodrošinājums tiek ieskaitīts pirkuma maksā uzvarējušajam dalībniekam, pārējiem dalībniekiem 14 (četrpadsmit) dienu laikā pēc izsoles noslēguma dienas – kredītiestādes kontā, kuras numurs norādīts norēķinu rekvizītos elektronisko izsoļu vietnē <https://izsoles.ta.gov.lv>.

# Izsoles subjekts

* 1. Izsoles dalībnieki ir pretendenti – fiziska vai juridiska persona-, kurai ir tiesības iegūt Latvijas Republikā nekustamo īpašumu, tanī skaitā, zemi, un kura iemaksājusi 2.5.punktā minēto nodrošinājumu un maksu par dalību izsolē vietnes administratoram normatīvajos aktos noteiktajā apmērā
  2. Izsoles pretendentu nodokļu, tai skaitā, nodevu un valsts obligātās sociālās apdrošināšanas iemaksu, parāds Latvijas Republikā vai valstī, kurā tas reģistrēts, nepārsniedz 150 EUR (viens simts piecdesmit *euro*). Nodokļu nomaksa tiek pārbaudīta Valsts ieņēmumu dienesta publiskajā nodokļu parādnieku datubāzē. Kā arī izsoles pretendentam nedrīkst būt nenokārtotu saistību pret Dienvidkurzemes novada pašvaldību saskaņā ar citām līgumsaistībām vai nekustamā īpašuma nodokli un pašvaldības dome pēdējā gada laikā nav lauzusi jebkādu līgumu ar izsoles dalībnieku tā rīcības dēļ.

# Izsoles pretendentu reģistrēšana Izsoļu dalībnieku reģistrā

* 1. Pretendentu reģistrācija notiek **no 10.02.2026. plkst.13.00 līdz 02.03.2026. plkst.23.59** elektronisko izsoļu vietnē <https://izsoles.ta.gov.lv> uzturētā Izsoļu dalībnieku reģistrā pēc oficiāla paziņojuma par izsoli publicēšanas Latvijas Republikas oficiālajā izdevuma "Latvijas Vēstnesis" tīmekļa vietnē [www.vestnesis.lv.](http://www.vestnesis.lv.)
  2. Izsoles pretendenti – fiziska persona, kura vēlas savā vai citas fiziskas vai juridiskas personas vārdā pieteikties izsolei, vai juridiska persona elektronisko izsoļu vietnē <https://izsoles.ta.gov.lv> norāda:
     1. fiziska persona:
        1. vārdu, uzvārdu;
        2. personas kodu vai dzimšanas datumu (persona, kurai nav piešķirts personas kods);
        3. kontaktadresi;
        4. personu apliecinoša dokumenta veidu un numuru;
        5. norēķinu rekvizītus (kredītiestādes konta numurs, uz kuru personai atmaksājama nodrošinājuma summa);
        6. personas papildu kontaktinformāciju – elektroniskā pasta adresi un tālruņa numuru (ja tāds ir);
     2. fiziska persona, kura pārstāv citu fizisku vai juridisku personu, papildus 4.2.1.punktā norādītajam, sniedz informāciju par:
        1. pārstāvamās personas veidu;
        2. vārdu, uzvārdu fiziskai personai vai nosaukumu juridiskai personai;
        3. personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai;
        4. kontaktadresi;
        5. personu apliecinoša dokumenta veidu un numuru fiziskai personai;
        6. informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;
        7. informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi);
        8. attiecīgās lēmējinstitūcijas lēmumu par nekustamā īpašuma iegādi juridiskajai personai;
     3. juridiska persona:
        1. nosaukumu;
        2. reģistrācijas numuru;
        3. juridisko adresi;
        4. norēķinu rekvizītus (kredītiestādes konta numurs, uz kuru atmaksājama nodrošinājuma summa);
        5. kontaktinformāciju – elektroniskā pasta adresi un tālruņa numuru;
        6. attiecīgās lēmējinstitūcijas lēmumu par nekustamā īpašuma iegādi juridiskajai personai.
  3. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
  4. Ziņas par personu iekļauj Izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu "Par e-izsoļu vietnes dalībnieka dalību konkrētā izsolē" un identificējoties ar vienu no vienotajā valsts un pašvaldību portālā www.latvija.lv piedāvātajiem identifikācijas līdzekļiem.
  5. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
  6. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
  7. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
  8. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
  9. Izsoles pretendents netiek reģistrēts, ja:
     1. nav vēl iestājies vai ir beidzies pretendentu reģistrācijas termiņš;
     2. ja nav izpildīti visi šo noteikumu 3.1.punktā un 4.2.1. vai 4.2.2., vai 4.2.3. apakšpunktā minētie norādījumi;
     3. konstatēts, ka pretendentam ir izsoles noteikumu 3.2.punktā minētās parādsaistības;
  10. Izsoles rīkotājs nav tiesīgs līdz izsoles sākumam sniegt informāciju par izsoles pretendentiem.
  11. Izsoles pretendentam pirms reģistrācijas izsolei ir tiesības pirms piedalīšanās izsolē apskatīt Objektu vai iepazīties ar tehniskajiem rādītājiem, iepriekš par to informējot pa tālr. 22038335(E.Fišmeistere)

# Izsoles norise

* 1. Izsole sākas elektronisko izsoļu vietnē <https://izsoles.ta.gov.lv> **10.02.2026. plkst.13.00 un noslēdzas 12.03.2026. plkst.13.00**.
  2. Izsolei autorizētie dalībnieki drīkst izdarīt solījumus visā izsoles norises laikā.
  3. Ja pēdējo 5 (piecu) minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.
  4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas plkst.13.00.
  5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
  6. Izsoles rīkotājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
  7. Pēc izsoles slēgšanas sistēma automātiski sagatavo izsoles aktu.
  8. Izsoles dalībniekiem, kuri piedalījušies izsolē, bet nav nosolījuši izsoles Objektu, 14 (četrpadsmit) dienu laikā pēc izsoles noslēguma dienas tiek atmaksāts izsoles nodrošinājums.
  9. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.

# Izsoles rezultātu apstiprināšana un līguma noslēgšana

* 1. Dienvidkurzemes novada pašvaldība 7 (septiņu) darba dienu laikā no izsoles noslēguma dienas izsniedz rēķinu par pirkuma summu.
  2. Izsoles dalībniekam, kurš nosolījis augstāko cenu, 2 (divu) nedēļu vai 3 (trīs) mēnešu laikā no izsoles noslēguma dienas jāpārskaita norādītajā kontā pirkuma summa, kas atbilst starpībai starp augstāko nosolīto cenu un iemaksāto nodrošinājumu.
  3. Izsoles rīkotājs apstiprina izsoles rezultātus ne vēlāk kā 30 (trīsdesmit) dienu laikā pēc nosolītās augstākās summas pilnīgas samaksas.
  4. Ja īpašumu nosolījušais izsoles dalībnieks šo noteikumu 6.2.punktā noteiktajā termiņā nav norēķinājies šajos noteikumos minētajā kārtībā, kā arī atteicies no objekta pirms noteiktā samaksas termiņa, viņš zaudē tiesības uz nosolīto īpašumu. Izsoles nodrošinājums attiecīgajam dalībniekam netiek atmaksāts.
  5. Ja nosolītājs noteiktajā laikā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības 2 (divu) nedēļu laikā no paziņojuma saņemšanas dienas paziņot izsoles rīkotājam par īpašuma pirkšanu par paša solīto augstāko cenu.
  6. Pirkuma līgumu pircējs paraksta 30 (trīsdesmit) dienu laikā pēc izsoles rezultātu apstiprināšanas. No Dienvidkurzemes novada pašvaldības puses pirkuma līgumu paraksta priekšsēdētājs vai cita pašvaldības pilnvarota persona.
  7. Nosolītājam 2 (divu) mēnešu laikā no pirkuma līguma parakstīšanas ir jāveic Objekta reģistrācija Zemesgrāmatā uz sava vārda. Visus izdevumus, kas saistīti ar īpašuma tiesību nostiprināšanu Zemesgrāmatā, sedz pircējs.
  8. Ar līguma parakstīšanas brīdi pircējs iegūst lietošanas tiesības uz nekustamo īpašumu un ir atbildīgs par Objekta uzturēšanu kārtībā un nekustamā īpašuma nodokļa maksājumiem atbilstoši Latvijas Republikas normatīvo aktu prasībām. Nekustamā īpašuma nodošana notiek bez īpašām formalitātēm, parakstot līgumu.

# Nenotikušās izsoles

Izsoles organizētājs pieņem lēmumu par izsoles atzīšanu par nenotikušu:

* 1. Ja uz izsoli nav autorizēts neviens izsoles dalībnieks.
  2. Ja izsole bijusi izziņota, pārkāpjot šos noteikumus vai Publiskas personas mantas atsavināšanas likumu.
  3. Ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums.
  4. Ja neviens izsoles dalībnieks nav pārsolījis izsoles sākumcenu.
  5. Ja vienīgais izsoles dalībnieks, kurš nosolījis izsolāmo īpašumu, nav parakstījis izsolāmā īpašuma pirkuma līgumu.
  6. Ja neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā.
  7. Ja izsolāmo mantu nopirkusi persona, kurai nav bijušas tiesības piedalīties izsolē.

# Izsoles rezultātu apstrīdēšana

Sūdzības par izsoles rīkotāja darbībām var iesniegt Dienvidkurzemes novada pašvaldībai 7 (septiņu) dienu laikā pēc izsoles noslēguma dienas.

# Informācija par personas datu apstrādi

* 1. Izsoles organizēšanas procesa laikā iegūto pretendentu un dalībnieku personas datu pārzinis ir Dienvidkurzemes novada pašvaldība.
  2. Personas datu apstrādes mērķis ir organizēt izsoles norisi, īpašuma pārdošanu un pirkuma līguma noslēgšanu.

